**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. RUGPJŪČIO 28 D. SPRENDIMO NR. 5TS-444 „DĖL PRITARIMO PROJEKTUI „PAŽANGAUS KAIMO TINKLAVEIKOS KŪRIMAS” IR** **JO DALINIO** **FINANSAVIMO“ PAKEITIMO**

2020 m. gruodžio 4 d. Nr. 34-588

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Dzūkijos kaimo plėtros partnerių asociacijos (Dzūkijos VVG) Nr. S-195 „Dėl lėšų projektui perkėlimo į 2021 m.“ , Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2020 m. rugpjūčio 28 d. sprendimą Nr. 5TS -444 „Dėl pritarimo projektui „Pažangaus kaimo tinklaveikos kūrimas“ ir jo dalinio finansavimo“ ir jo 1 punktą išdėstyti taip:

„1. Pritarti Dzūkijos kaimo plėtros partnerių asociacijos (Dzūkijos VVG) projektui „Pažangaus kaimo tinklaveikos kūrimas“ ir numatyti Lazdijų rajono savivaldybės biudžete ne daugiau kaip 880,00 Eur projekto tinkamų finansuoti išlaidų.“.

1. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**DĖL LAZDIJŲ RAJONO SAVIVALDYBĖS TARYBOS 2020 M. RUGPJŪČIO 28 D. SPRENDIMO NR. 5TS-5444 „DĖL PRITARIMO PROJEKTUI „PAŽANGAUS KAIMO TINKLAVEIKOS KŪRIMAS” IR** **JO DALINIO** **FINANSAVIMO“ PAKEITIMO**

**AIŠKINAMASIS RAŠTAS**

2020-12-01

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. rugpjūčio 28 d. sprendimo Nr. 5TS-5444 „Dėl pritarimo projektui „Pažangaus kaimo tinklaveikos kūrimas” ir jo dalinio finansavimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Dzūkijos kaimo plėtros partnerių asociacijos (Dzūkijos VVG) 2020-12-01 prašymą Nr. S-195 „Dėl lėšų projektui perkėlimo į 2021 m.“

Šio sprendimo tikslas – pakeisti Lazdijų rajono savivaldybės tarybos 2020 m. rugpjūčio 28 d. sprendimą Nr. 5TS-444 „Dėl pritarimo projektui „Pažangaus kaimo tinklaveikos kūrimas“ ir jo dalinio finansavimo“ ir jo 1 punktą išdėstyti taip: „1. Pritarti Dzūkijos kaimo plėtros partnerių asociacijos (Dzūkijos VVG) projektui „Pažangaus kaimo tinklaveikos kūrimas“ ir numatyti Lazdijų rajono savivaldybės biudžete ne daugiau kaip 880,00 Eur projekto tinkamų finansuoti išlaidų.“

Dzūkijos kaimo plėtros partnerių asociacija (Dzūkijos VVG) parengė teritorinio bendradarbiavimo projektą „Pažangaus kaimo tinklaveikos kūrimas“ Lietuvos kaimo plėtros 2014–2020 metų programos priemone „LEADER“ veiklos sritį „VVG bendradarbiavimo projektų rengimas ir įgyvendinimas“, kurio bendra vertė – 99 450,00 Eur.

Dzūkijos VVG prašė Lazdijų rajono savivaldybės prisidėti prie projekto įgyvendinimo 5 proc. Lazdijų rajono savivaldybės bendruomenėms tenkančios projektų išlaidų dalies ir skirti 880 Eur projekto veikloms finansuoti.

Įgyvendinant projekto veiklas buvo planuojama, kad 2020 metais, bendradarbiaujant 4 vietos veiklos grupėms (Kauno rajono VVG, Dzūkijos VVG, Druskininkų VVG ir Panevėžio rajono VVG), bus organizuojamos veiklos kaimo bendruomenėms (mokymai, išvykos į kitas savivaldybes, susitikimai, edukacijos ir t. t.), kurios padės bendruomenėms pasirengti savo veiklos strategijas, didins jų kryptingą veiklą, aktyvumą, motyvaciją sprendžiant vietos problemas, kuriant pažangų kaimą, tačiau dėl paskelbtos ekstremalios situacijos ir karantino dėl COVID-19 pandemijos, projekto veiklos 2020 m. neįvyks.

Dzūkijos kaimo plėtros partnerių asociacija 2020 m. gruodžio 1 d. kreipėsi į Lazdijų rajono savivaldybę dėl skirtų lėšų projektui įgyvendinti perkėlimo į 2021 m., t. y. numatytas lėšas – 880,00 Eur (projekto tinkamų finansuoti išlaidų) skirti iš 2021 metų Lazdijų rajono savivaldybės biudžeto.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė